Munkaszám:…………

Szerződésszám: ………..

**TERVEZÉSI- ÉS FELHASZNÁLÁSI SZERZŐDÉS**

*A mintaszerződés alkalmazható a lakóépület építésének egyszerű bejelentéséről szóló 155/2016.(VI.13.) Kormányrendelet szerint:*

* *a legfeljebb 300 m2 összes hasznos alapterületű új lakóépület építése esetén, amennyiben az építési tevékenységet természetes személy saját lakhatásának biztosítása céljából végzi;*
* *a 300 m2 összes hasznos alapterületet meghaladó új lakóépület építése esetén, amennyiben az építési tevékenységet természetes személy saját lakhatásának biztosítása céljából végzi és az így megépült új lakóépület egy lakásnál többet nem tartalmaz;*
* *műemlék kivételével meglévő lakóépület 300 m2 összes hasznos alapterületet meg nem haladó méretű bővítése esetén, amennyiben az építési tevékenységet természetes személy saját lakhatásának biztosítása céljából végzi;*
* *műemlék kivételével meglévő lakóépület 300 m2 összes hasznos alapterületet meghaladó méretű bővítése esetén, amennyiben az építési tevékenységet természetes személy saját lakhatásának biztosítása céljából végzi;*
* *az előző négy pontban meghatározott lakóépület építési munkáihoz szükséges tereprendezés és támfalépítés esetén,*

*az egyszerű bejelentés dokumentációjának elkészítésére.*

amely létrejött egyrészről:

**MEGRENDELŐ:**

Megrendelő neve: …………………………………………………………………………………………….

Születési helye, ideje …………………………………………………………………………………………….

Anyja neve: …………………………………………………………………………………………….

Lakhelye: …………………………………………………………………………………………….

Adóazonosítója: …………………………………………………………………………………………….

a továbbiakban: mint „**Megrendelő”**

másrészről:

**TERVEZŐ**

Tervező neve: …………………………………………………………………………………………….

Székhelye (lakhelye): …………………………………………………………………………………………….

Cégjegyzékszáma: …………………………………………………………………………………………….

Adószáma (adóazonosítója): …………………………………………………………………………………………….

Kamarai cégnyilvántartási száma: …………………………………………………………………………………………….

Kamarai névjegyzék száma: …………………………………………………………………………………………….

Képviseletében eljár: …………………………………………………………………………………………….

a továbbiakban: mint „**Tervező”**

együttesen **„Felek”**

között a mai napon, az alábbi feltételek szerint.

**SZERZŐDÉS TÁRGYA:**

A szerződés tárgya: egyszerű bejelentéshez kötött építési tevékenység egyszerű bejelentési dokumentáció (a továbbiakban **Dokumentáció**) elkészítése.

Helyszíne: ……………………………………………………………….

Leírása: A Szerződés 1. sz. mellékletét képező Tervezés program szerint

**I. RÉSZ**

**1. Tervezési feladat, Dokumentáció felhasználása:**

* 1. Felek megállapodnak abban, hogy a Megrendelő megrendeli, a Tervező elvállalja az ingatlan-nyilvántartásban …….hrsz. alatt felvett, természetben: ………………település …………….utca…..házszám alatt található, ingatlanra építendő új lakóépület Dokumentációjának elkészítését, a 155/2016.(VI.13.) Korm. rendelet 1.sz. melléklete szerinti munkarészekkel, jelen szerződés 1. sz. mellékletét képező, megrendelő által jóváhagyott Tervezési programban meghatározott feltételeknek megfelelően. A tervezői szolgáltatás kizárólag az új lakóépület, illetve meglévő épület bővítésének megvalósításához szükséges munkarészeket tartalmazza.

1.2. Felek megállapodnak abban, hogy a Tervező az elkészült Dokumentációt alapszolgáltatásként átadja a jelen szerződésben meghatározott módon, egyszeri felhasználásra a Megrendelőnek a lakóépület megvalósítása (kivitelezése) céljából, aki az egyszerű bejelentéshez kötött építési tevékenység bejelentése céljából feltölti az ÉTDR-en keresztül az építésfelügyeleti hatósághoz*. (Tervezői különszolgáltatásként az építtető meghatalmazása alapján, a Tervező tölti fel az elkészült Dokumentációt az ÉTDR-en keresztül az építésfelügyeleti hatósághoz.)*

**2. Tervezői alapszolgáltatás**

2.1. Tervező a szakági tervezőkkel együttműködve elemzi a Megrendelő igényeit, feltárja az építmény megvalósításának kielégíthető körülményeit, gazdaságos kialakíthatóságát, a vonatkozó jogszabályok és a tervezési területre vonatkozó hatályos helyi szabályozáshoz való alkalmazkodást, és ha szükséges, Megrendelő egyetértésével pontosítja, véglegesíti a Tervezési programot.

2.2. A véglegesített Tervezési program alapján Tervező elkészíti a lakóépület vázlattervét, mely bemutatja az épület telepítését, építészeti megjelenését, funkcionális rendszerét.

2.3. A Megrendelő által elfogadott vázlatterv alapján Tervező elkészíti a lakóépület jóváhagyási tervét, mely bemutatja a lakóépület térbeli összefüggéseit, alaprajzi és metszeti elrendezését, építészeti megjelenését, műszaki megoldásait, teljesítmény adatait, valamint a megvalósítás költségbecslését. Tervező jelen Szerződés teljesítése érdekében – ha szükséges - egyeztet az illetékes főépítésszel, szakhatóságokkal, az érdekelt közműszolgáltatókkal, beszerzi a jogszabályokban meghatározott szükséges nyilatkozatokat.

2.4. A Megrendelő által elfogadott jóváhagyási terv alapján Tervező elkészíti az egyszerű bejelentéshez és az épület megvalósításához szükséges Dokumentációt a 155/2016.(VI.13.) Kormányrendelet 1. sz. melléklete szerinti munkarészekkel. A végleges Dokumentáció ÉTDR-be történő feltöltését megelőzően a Felek 2 darab nyomtatott példány Dokumentációt jóváhagyólag aláírnak.

* 1. Tervező az aláírást követően, az azzal teljesen megegyező Dokumentációt átadja elektronikus (PDF/A) formátumban, adathordozón a Megrendelőnek, aki az egyszerű bejelentéshez kötött építési tevékenység bejelentése céljából feltölti az ÉTDR-en keresztül az építésfelügyeleti hatósághoz*. (Tervezői különszolgáltatásként a Megrendelő által adott meghatalmazása alapján, az egyszerű bejelentéshez kötött építési tevékenység bejelentése céljából a Tervező tölti fel az elkészült Dokumentációt az ÉTDR-en keresztül az építésfelügyeleti hatósághoz.)*

2.6. Nem képezi Tervező alapszolgáltatását (különösen, de nem kizárólag

- Építési telken kívüli utak tervezése.

- Geotechnikai vizsgálat és jelentés készítése.

- Építési telken kívüli közművek tervezése.

- Kivitelezői ajánlatok értékelése.

- Árazott költségvetés készítése

- Gyártmánytervek készítése

**3. Tervezői különszolgáltatások**

3.1. Különszolgáltatások azok a munkarészek, amelyeket a Tervező – Megrendelő megbízása, illetve megrendelése alapján - az alapszolgáltatásokkal, de ezeknek a kiterjesztése folytán végez.

3.2. A különszolgáltatások csak akkor válnak a Szerződés részévé, ha ebben a pontban felsorolásra kerülnek.  
A megrendelt különszolgáltatások felsorolását a Szerződés 3. sz. melléklete tartalmazza.

**4. Megrendelői adatszolgáltatás és annak határidői**

4.1. Tervezési program Szerződés aláírásával egyidejűleg - 1.sz. melléklet

4.2. Földhivatali térképmásolat és tulajdonlap Szerződés aláírásával egyidejűleg

4.3 Geodéziai felmérés Szerződés aláírásával egyidejűleg

4.4. A Szerződés teljesítéséhez szükséges,

de a Megrendelő által külön szerződésben

beszerzett szaktervezői szolgáltatás Szerződés aláírásától számított …… nap

**5**. **Tervezői művezetés**

5.1. Tervezői művezetést csak a Megrendelő külön megbízása alapján köteles a Tervező végezni.

**II. RÉSZ**

**6. Dokumentáció szállítási határideje, módja, teljesítés:**

* 1. A szerződő felek megállapodnak abban, hogy a Tervező a jelen szerződés 1.1. pontjában meghatározott tervszállítást - alap és különszolgáltatásokkal együtt - a véglegesített Tervezési program kölcsönös elfogadásától számított:

**…………naptári nap**

alatt köteles a Megrendelő felé teljesíteni. A tervszállítás végteljesítés módja, az ÉTDR-be történő feltöltés a Tervező által, vagy Megrendelőnek a Dokumentáció elektronikus, PDF/A formátumban történő átadása.

A tervezési részteljesítési határidőket is a jelen szerződés 2. sz. melléklete tartalmazza.

* 1. A Megrendelő minden részteljesítéstől (vázlatterv, jóváhagyási terv, Dokumentáció) számított 8 napon belül jogosult megalapozott kifogásait a Tervezővel írásban közölni. Tervező az írásban megküldött kifogások kézbesítését követő 8. munkanapon belül köteles a leszállított terveket kijavítani. Amennyiben a Tervező fenti határidőben a kifogásokat kijavítja, és a Megrendelőnek átadja, úgy nem esik késedelembe a teljesítésével. Megrendelő a 8. nap leteltét követően, amennyiben kifogással nem élt, ill., ha a Tervező a megalapozott észrevételek alapján a tervet kijavította, köteles a (rész)teljesítés igazolását haladéktalanul kiadni, továbbá aláírni a leszállított tervdokumentációt is. Megrendelő - a Dokumentációnak Tervező által az az ÉTDR-be történő feltöltését, vagy a Dokumentáció elektronikus (PDF/A formátumban) való átadását követő 2 munkanapon belül – köteles a tervezés végteljesítésének igazolását kiadni.
  2. Tervező akkor teljesít szerződésszerűen, ha az elkészült Dokumentáció a Tervezési programnak, a jóváhagyási tervnek, a hatályos jogszabályoknak, különösen, de nem kizárólag a 155/2016.(VI.13.) Kormányrendeletnek, a tervezésre vonatkozó előírások (magyar szabványok, szakmai standardok, MÉK szabályzatok) rendelkezéseinek megfelel.

1. **Tervezési- és felhasználási díj, fizetés módja, határideje**
   1. A Szerződés 1.1. pontjában meghatározott Dokumentáció tervezési díja (alap és különszolgáltatásokkal együtt)

**…………………… Ft + Áfa,**

azaz …………..……forint + Áfa, melynek 50 %-a, a Dokumentáció egyszeri, szerződés szerinti felhasználási díja.

7.2. A tervezés díj megfizetésének ütemezését, mely a részteljesítésekhez igazodik, a jelen szerződés 2. sz. melléklete tartalmazza.

7.3. A Megrendelő köteles a jelen Szerződés 7.1. pontjában meghatározott tervezési, ill. részteljesítési díjat, a Dokumentáció szerződésszerű teljesítésétől számított 8. naptári napig, a Tervező által kiállított számla, ill. részszámla alapján, átutalás útján a Tervező ………………………………………………..számú számlájára megfizetni.

7.4. A fizetés teljesítés időpontja az a nap, amikor az átutalt tervezési díj a Tervező bankszámláján jóváírásra került.

**III. RÉSZ**

1. **Tervező felelőssége, kötelezettségei és jogai**

8.1. Kötelezettségek Tervező a Dokumentáció elkészítésére, átadására, valamint jelen Szerződésben megjelölt egyéb különszolgáltatások elvégzésére, valamint a tervezői művezetés ellátására köteles. E körben a jóhiszeműség és tisztesség követelményének megfelelően, a Megrendelővelővel kölcsönösen együttműködve köteles eljárni, a jogszabályokat, szabályzatokat, építési előírásokat, szabványokat és egyéb szakmai- és kamarai szabályokat betartani.

8.2. Utasítások Tervező a Megrendelő érdekeinek, továbbá utasításainak megfelelően köteles eljárni, de az élet- és vagyonbiztonságot veszélyeztető, építési jogszabályokba és előírásba ütköző, szakszerűtlen, nem megvalósítható, etikai szabályokkal ellentétes szolgáltatást nem végezhet. Ilyen utasításokat nem hajthat végre, Megrendelő ismételt, nyomatékos felszólítása esetén sem. Tervező köteles a Megrendelőt utólag igazolhatóan figyelmeztetni, ha célszerűtlen, szakszerűtlen, gazdaságtalan utasítást ad, a figyelmeztetés elmulasztásából eredő kárért a Tervező felel.

8.3. Titoktartás Tervező a Szerződés alapján és a tervezés folyamán birtokába jutott üzleti adatokat, információkat köteles üzleti titokként bizalmasan kezelni, azokat a Szerződéssel össze nem függő célra nem használhatja fel, harmadik személynek nem adhatja át.

8.4. Felelősség Tervező felelős:

1. az általa készített Dokumentáció műszaki tartalmának szakszerűségéért, valós állapotnak megfelelő tartalmáért, a tervezéssel érintett védett építészeti és természeti örökség megóvásáért; az általa készített Dokumentáció műszakilag kivitelezhető, gazdaságos, célszerű megoldásokat tartalmaz, a Megrendelő igényeit kielégíti;
2. a terv készítésében (részben vagy folyamatosan) résztvevő, a tervezői feladat szakmai tartalmának megfelelő szakismerettel és jogosultsággal rendelkező szakági tervezők és szakértők kiválasztásáért; Tervező a jelen Szerződésben foglaltak teljesítése érdekében jogosult alvállalkozókat igénybe venni, akikért úgy felel, mintha az alvállalkozói (teljesítési segédei) által végzett munkákat saját maga végezte volna el;
3. a szakági tervezők közötti egyeztetések koordinálásáért, terveik összehangolásáért;
4. a jogszabályban előírt szakmai felelősségbiztosítás megkötéséért, ill. meglétéért.
5. hogy a Dokumentáción sem neki, sem harmadik személynek nincs olyan joga, vagy igénye, mely a jelen Szerződés szerinti felhasználást korlátozná vagy kizárná; Tervező teljes anyagi felelősséggel tartozik - a jogszavatosság szabályain túl - az e miatt a Megrendelőre háruló valamennyi kárért;

8.5. Tervmódosítás Tervező a Megrendelő által elfogadott jóváhagyási terven, ill. a Dokumentáción a Megrendelő hozzájárulása nélkül lényegi módosítást nem végezhet, azt nem egészítheti ki, abból nem hagyhat ki, kivéve, amennyiben ez szakmai kötelessége, ill. amennyiben ez a kivitelezés során szükséges, ezen esetekben Megrendelőt késedelem nélkül értesíteni kell.

**9. Megrendelő kötelezettsége és jogai**

9.1. Kötelezettségek Megrendelő jogosult a Tervező által készített Dokumentáció jóváhagyására, - vagy a Tervezési programnak, jóváhagyási tervnek való meg nem felelés esetén – annak jóvá nem hagyására. Megrendelő köteles a Szerződés szerint teljesített Dokumentáció átvételére, az alapszolgáltatások és a vállalt különszolgáltatások díjának, valamint a Tervező felmerült és igazolt – szerződésszerű – költségeinek megfizetésére. A Tervező kérésére a Megrendelő köteles igazolni, hogy jelen Szerződésből fakadó kötelezettségeinek pénzügyi fedezete biztosított.

Megrendelő jogainak gyakorlása és kötelezettségeinek teljesítése során a jóhiszeműség és tisztesség követelményeinek megfelelően, a Tervezővel együttműködve köteles eljárni.

Megrendelő köteles Tervező számára a Dokumentáció elkészítéséhez, illetve az általa vállalt egyéb szolgáltatások teljesítéséhez szükséges minden adatot, tényt, információt, felvilágosítást, utasítást megadni.

Megrendelő köteles a Tervező kérésére a tervezési folyamatban felmerülő lényeges kérdésekben 5 naptári napon belül állást foglalni, utasítást adni.

Megrendelő köteles Tervezőnek a tervezéssel érintett ingatlanra a Szerződés teljesítése érdekében a bejutást biztosítani.

9.2. Adatszolgáltatások Megrendelő a 4. pontban rögzített adatokat és dokumentumokat az ott rögzített határidőkben köteles a Tervező rendelkezésére bocsátani:

9.3. Tervezési program Megrendelő feladata, hogy céljairól az Tervezőt teljes körűen tájékoztassa, igényeit a Tervezési programban rögzítse. A Tervezési programnak tartalmaznia kell különösen Megrendelő előírásait, kikötéseit, feltételeit, a létesítmény elhelyezésére vonatkozó elképzelését, a megvalósítás ütemezését, a szerkezetek elvárt teljesítményadatait, a helyiségigényeket és funkcionális kapcsolatokat, a bővíthetőség, szakaszolhatóság, átrendezhetőség szempontjait és a különleges berendezéseket, valamint a megvalósítás tervezett költségkeretét.

9.4. Hatósági engedélyek A szükséges engedélyek beszerzése a Megrendelő feladata.

**IV. Rész**

1. **A szerződésszegés és a szerződés megszűnése**

10.1. Késedelem Ha valamelyik fél a jelen Szerződésben meghatározott bármelyik határidőt elmulasztja, a másik fél - a késedelem jellegétől függően – ha ez érdekében áll - a teljesítésre megfelelő póthatáridőt tűz ki. Megrendelő fizetési késedelme esetén a tervezési határidők a késedelemmel azonosan automatikusan meghosszabbodnak.

10.2. Szüneteltetés Megrendelő – előzetes értesítés és költségtérítés mellett – a Tervező szolgáltatásait legfeljebb kilencven napra szüneteltetheti. Harminc napot meghaladó szüneteltetés esetén, Tervező követelheti az addig elvégzett szolgáltatásainak díját és azzal felmerült, igazolt költségeit, továbbá azokat is, melyek a szüneteltetéssel összefüggésben keletkeztek.

Ha a szüneteltetés időtartama a kilencven napot meghaladja, Tervező a Szerződést azonnali hatállyal felmondhatja, és kárának megtérítését követelheti.

10.3. Szolgáltatás megtagadása

Ha a Megrendelő az esedékes fizetési kötelezettségével késedelembe esik, vagy vagyoni viszonyainak időközben bekövetkezett jelentős megromlása folytán fizetési kötelezettségének teljesítése veszélyeztetve van, megfelelő biztosíték hiányában, a Tervező jogosult további szolgáltatásait megtagadni. Tervező nyolc napos póthatáridőt köteles tűzni a fizetési kötelezettség teljesítésére. A határidő eredménytelen eltelte esetén a Tervező a szerződésszegés jogkövetkezményeit alkalmazhatja.

10.4. Késedelmi kamat Megrendelő fizetési kötelezettségének késedelmes teljesítése esetén Tervezőt késedelmi kamat illeti, melynek mértéke a mindenkori jegybanki alapkamat kétszerese.

10.5. Késedelmi kötbér Amennyiben a Tervező a Dokumentáció átadásával késlekedik, Megrendelőt késedelmi kötbér illeti, mely a 7.1. pontban rögzített, a 2. sz. mellékletben részletezett - késedelembe esett - tervezési munkarész nettó tervezési díjának 0,3 %-a naponta, legfeljebb azonban a 7.1. pontban rögzített nettó tervezési díj 15%-a. Tervező hozzájárul, hogy Megrendelő a kölcsönösen elfogadott késedelmi kötbér összegét az aktuális részszámlába beszámítsa. Nem esik Tervező mindaddig késedelembe, amíg a Megrendelő a szerződésben vállalt kötelezettsége teljesítésével késedelemben van és ez a késedelem a Tervező teljesítését akadályozza.

10.6. Megrendelőnek felróható meghiúsulás jogkövetkezményei:

Ha a Szerződés Megrendelőnek felróható ok miatt szűnik meg, Tervező jogosult a Szerződés megszűnésének időpontjáig elvégzett szolgáltatásainak, felmerült költségeinek ellenértékére, továbbá meghiúsulási kötbérként a Szerződés 7.1 pontjában rögzített nettó tervezési díj 20 %-ra.

* 1. Egyéb szerződésszegés

A Felek egyéb szerződésszegésének jogkövetkezményei:

1. Hibás teljesítés esetén a Tervező elsődlegesen a Dokumentáció kijavítására köteles.

Ha a Tervező a kijavítást alapos ok nélkül megtagadja, vagy határidőre nem végzi el, a Megrendelő a Szerződéstől díjfizetési kötelezettség nélkül elállhat, és felróhatóság esetén, a b) pontban meghatározott átalány-kártérítésre tarthat igényt.

1. A Dokumentáció Tervezőnek felróható nem teljesítése, vagy hibás teljesítése esetén, Megrendelőt kizárólag a 2. sz. mellékletben felsorolt, hibás teljesítéssel érintett tervezési munkarész nettó tervezési díja 40%-nak megfelelő összeg, mint átalány-kártérítés illeti meg.
2. A 30 napot meghaladó késedelmes teljesítés esetén, bármelyik fél, a másik félhez intézett egyoldalú írásbeli nyilatkozatával a jelen szerződéstől elállhat és jogkövetkezményként a jelen szerződés 10.6. pontjában foglalt meghiúsulási kötbért követelheti.

**V. RÉSZ**

**11. Szerzői jogok, jog- és kellékszavatosság**

11.1. Felek rögzítik, hogy a jelen Szerződés alapján a Tervező által elkészített Dokumentáció a szerzői jogról szóló 1999. évi LXXVI. törvény védelme alatt áll. A jelen Szerződés alapján elkészített terv és ehhez kapcsolódó munkarészek szerzői vagyoni jogai a Tervező tulajdonát képezik.

11.2. Felek megállapodnak abban, hogy a Megrendelőt a jelen Szerződés alapján elkészített Dokumentáció vonatkozásában, egyszeri felhasználási jog illeti meg. A Megrendelő azt csak a jelen Szerződésben rögzített célra, a Szerződés szerinti lakóépület kivitelezésére jogosult felhasználni. Megrendelő a terv egyszeri felhasználásának jogát a tervezési díj teljes megfizetésével szerzi meg*. (Felek a dokumentáció felhasználási jogáról ettől eltérően is – külön díjazás ellenében – megállapodhatnak).*

11.3. A Dokumentáció (vagy annak részei) ismételt felhasználásához, másnak történő átadásához, illetve átengedéséhez a Tervező külön írásbeli engedélye szükséges. Ennek megszegése esetén a Megrendelő kártérítési felelősséggel tartozik a Tervező felé.

11.4. A Tervező jogszavatosságot vállal azért, hogy az általa készített Dokumentáción harmadik személynek felhasználási vagy egyéb korlátozó joga nem áll fenn. A Tervező szavatosságot vállal azért, hogy az általa elkészített Dokumentáció a jelen Szerződés aláírásának időpontjában hatályban lévő jogszabályoknak megfelel.

**VI. RÉSZ**

1. **Együttműködés**

12.1. Felek a Szerződés teljesítésének érdekében kölcsönösen együttműködve kötelesek eljárni. A tervezés folyamán kötelesek egymást minden lényeges körülményről tájékoztatni, így különösen a megrendelő véleményezi/véleményezheti az egyes tervezési munkarészeket. Felek megállapodnak abban, hogy jelen Szerződés módosítása kizárólag írásban érvényes.

Felek a tervezés folyamán végzett egyeztetések során az általuk lényegesnek tartott észrevételekről, kifogásokról, tájékoztatásokról írásbeli emlékeztetőt kötelesek felvenni. Kizárólag ezen írásbeli emlékeztetőben, vagy írásban közölt kifogások, észrevételek, tájékoztatások vehetők figyelembe egy esetleges jogvita esetén.

12.2. Felek rögzítik, hogy jelen Szerződést érintő kérdésekben, ill. a tervek véleményezésében, egyeztetésében, állásfoglalásra jogosult képviselő:

Megrendelő részéről:

Név:…………………….

Tervező részéről:

név, beosztás:……………………..

A Tervező más személyektől észrevételt, kifogást nem fogadhat el.

12.3. Felek megállapodnak abban, hogy jelen Szerződés teljesítése során az egymásnak küldött írásbeli nyilatkozataikat (ideértve a Tervező által kibocsátott számlákat, műszaki-, illetőleg jognyilatkozatokat) az alábbi címekre küldhetik meg:

Megrendelő részéről:

levelezési cím:………………………

e-mail: ………………………...........

telefon: ………………………………

telefax:……………………………….

Tervező részéről:

levelezési cím:……………………..

e-mail: ………………………..........

telefon: ……………………………..

telefax:………………………..........

12.4. Felek megállapodnak abban, hogy jelen Szerződésben nem szabályozott kérdésekben a mindenkor hatályos magyar jogszabályok - így különösen a Ptk. és az 1999. évi LXXVI. tv vonatkozó szabályai - az irányadók.

Ezt követően a Felek törvényes képviselői, a jelen Szerződést annak elolvasását és értelmezését követően, mint ügyleti akaratukkal mindenben egyezőt helybenhagyólag aláírták.

Kelt: …………………………………………………..

|  |  |  |
| --- | --- | --- |
|  |  |  |
| **Megrendelő** |  | **Tervező** |

Előttünk, mint tanúk előtt:

Név:……………………………………………. Név:………………………………………………

Cím:……………………………………………. Cím:………………………………………………

Aláírás:………………………………………… Aláírás:…………………………………………..

Mellékletek:

1. sz. melléklet: Tervezési program

2. sz. melléklet: Tervezési részteljesítési határidők és díjak

3. sz. melléklet: Tervezői különszolgáltatások felsorolása